ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky en ky ky ky ky ky ky ky ky ky ky ky ky ky ky ky ky ru ru ky ky ky ky ky ky ky ky ru ky uk ky ky
2016-жылдын январь-октябрында мамлекеттик бюджеттин жалпы кирешесинин көлөмү 102,8 млрд сомду түздү — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
2016-жылдын январь-октябрында мамлекеттик бюджеттин жалпы кирешесинин көлөмү 102,8 млрд сомду түздү — Жаңылыктар — Кыргыз Республикасынын Финансы министрлиги
Борбордук казынанын маалыматтары боюнча, 2016-жылдын январь-октябрында мамлекеттик бюджеттин жалпы кирешесинин көлөмү 102 млрд 843,1 млн сомду же белгиленген пландык тапшырманын 95,3 пайызын түздү (түшпөй калган сумма – 5 млрд 111 млн сом). Былтыркы жылдын тийиштүү мезгилине салыштырмалуу бюджеттин жалпы кирешеси 0,3 пайызга же 258,4 млн сомго азайды. Азаюу негизинен салыктык эмес кирешелер жана алынган расмий трансферттер боюнча байкалууда.
МИП гранттарын жана атайын каражаттарды кошпогондо, жалпы киреше планы 96,4 пайызга аткарылды. Былтыркы жылдын ушул мезгилине салыштырмалуу жалпы киреше көлөмү, МИП гранттарын жана атайын каражаттарды кошпогондо, 1 млрд 767,1 млн сомго же 1,9 пайызга азайды.
Отчёттук мезгилде салыктык кирешелердин көлөмү 75 млрд 701 млн сомду же пландын 95,2 пайызын түздү (түшпөй калган сумма – 3 млрд 780,8 млн сом). Өткөн жылдын тийиштүү мезгилине салыштырмалуу салыктык кирешелер 9 млрд 111 млн сомго же 13,7 пайызга өстү. Бул өсүштү салык органдары негизинен ЕАЭБ өлкөлөрүнөн импортту тескөөнүн эсебинен камсыздашты.
Мамлекеттик бажы кызматы тарабынан отчёттук мезгилде 23 млрд 879,9 млн сом өлчөмүндөгү салыктар жана төлөмдөр же пландын 96,1 пайызы камсыз кылынды (түшпөй калган сумма – 961,7 млн сом).
Булактардын түрлөрү боюнча алганда, бажы төлөмдөрү боюнча пландын аткарылышы төмөнкүдөй болду:
- Кыргыз Республикасынын аймагына үчүнчү өлкөлөрдөн ташылып келинген товарларга кошумча нарк салыгы (КНС) боюнча түшүүлөр 12 млрд 458,9 млн сомду түзүп, пландык көрсөткүч 1 млрд 531,7 млн сомго ашыкча аткарылып, 114 пайызга аткарылды;
- Кыргыз Республикасынын аймагына үчүнчү өлкөлөрдөн ташылып келинген товарларга акциздик салык боюнча түшүү 162,7 млн сомду түзүп, пландык көрсөткүч 17,2 пайызга аткарылды. Пландык көрсөткүчкө жетпей калуу импорттолуучу күйүүчү-майлоочу майлардын дээрлик 100 пайызы, ошондой эле импорттолуучу тамекилер менен ичимдиктердин 90 пайызга жакыны ЕАЭБ өлкөлөрүнө туура келгендигине байланыштуу;
- эл аралык соода-сатыкка салыктар боюнча түшүүлөр 11 млрд 188,4 млн сомду түзүп, пландык көрсөткүч 86,3 пайызга аткарылды, анын ичинде ЕАЭБге мүчө мамлекеттерден түшүүчү ташып келүү бажы алымдары боюнча, ЕАЭБге кошулуу тууралуу келишимге ылайык, 10 млрд 646,7 млн сом келип түштү.
Кыстырма: Евразия экономикалык комиссиясынын маалыматтарына ылайык, 2016-жылдын январь-сентябрынын жыйынтыгы боюнча ЕАЭБ өлкөлөрүнүн үчүнчү өлкөлөр менен импортунун көлөмү 2015-жылдын ушул мезгилине салыштырмалуу 5,3 пайызга азайган.
Отчёттук мезгилде Мамлекеттик салык кызматы тарабынан 53 млрд 667,9 млн сом суммасында киреше чогултулуп, пландык көрсөткүч 93,8 пайызга аткарылды, Кумтөрдү эсепке албаганда, план 91,8 пайызга орундалды. Былтыркы жылдын тийиштүү деңгээлине салыштырмалуу МСКнын кирешеси 27,7 пайызга же 11 млрд 643,9 млн сомго өстү. Кумтөрдү эсепке албаганда, түшүүлөр 32,5 пайызга же 12 млрд 84,3 млн сомго өстү. Бул өсүш негизинен ЕАЭБге мүчө мамлекеттерден Кыргыз Республикасынын аймагына ташылып келинген товарларга КНСнын жана акциздик салыктын түшүүлөрүнүн эсебинен болду, анткени бул салыктарды тескөө функциялары Кыргыз Республикасынын ЕАЭБге кирүүсү менен салык органдарына өткөрүлүп берилген.
МСКнын салыктык кирешеси 51 млрд 821,1 млн сомду же пландын 94,8 пайызын түздү. ЕАЭБдин алкагындагы кыйыр салыктарды эсепке албаганда, МСКнын салыктык кирешелери 36 млрд 606,6 млн сомду түздү. Пландык көрсөткүч 95,8 пайызга аткарылды. Өткөн жылдын ушул мезгилине салыштырмалуу МСКнын салыктык кирешелеринин түшүүсү, ЕАЭБдин алкагындагы кыйыр салыктарды эсепке албаганда, 4,3 пайызга же 1 млрд 508,5 млн сомго өстү.
Салык агенти тарабынан төлөнүүчү киреше салыгынын иш жүзүндө чогултулушу 6 млрд 802,5 млн сомду түзүп, пландык көрсөткүч 91,4 пайызга аткарылды. Былтыркы жылдын тийиштүү мезгилине салыштырмалуу салыктын түшүүсү 10,9 пайызга же 669,1 млн сомго өстү. Бул өсүш орточо айлык маянанын өсүшү менен камсыздалды. Алсак, Улуттук статистика комитетинин маалыматтары боюнча, ушул жылдын январь-сентябрында орточо айлык маяна 14 миң 15 сомду түзгөн, бул өткөн жылдын ушул мезгилинин көрсөткүчүнөн 10,8 пайызга көбүрөөк.
Кыргыз Республикасынын резиденттери эмес жактардын кирешелерине салыктын түшүүсү 1 млрд 442,8 млн сомду же пландын 108 пайызын түздү. Былтыркы жылдын тийиштүү көрсөткүчүнө салыштырмалуу түшүүлөр 70,3 млн сомго же 4,6 пайызга азайды.
Пайдага салык боюнча иш жүзүндөгү түшүү 2 млрд 698,2 млн сомду же пландын 69,2 пайызын түздү. Өткөн жылдын тийиштүү көрсөткүчүнө салыштырмалуу пайдага салыктын түшүүсү 245,3 млн сомго же 8,3 пайызга төмөндөдү.
Патенттин негизинде салыктардын түшүүлөрү 1 млрд 851,8 млн сомду же пландын 98,6 пайызын түздү. Патенттин негизинде салыктардын түшүүлөрүнүн өсүү темпи өткөн жылдын ушул мезгилине карата 106,3 пайызды түздү.
Жер салыгы боюнча түшүүлөр жалпысынан 850,1 млн сомду түзүп, пландык көрсөткүч 101,2 пайызга аткарылды. Былтыркы жылдын тийиштүү деңгээлине салыштырмалуу түшүүлөр 2,5 пайызга же 20,7 млн сомго өстү.
Кыргыз Республикасынын аймагында өндүрүлгөн товарларга жана кызмат көрсөтүүлөргө КНСнын иш жүзүндө түшүүсү 9 млрд 461,3 млн сомду түздү же план 98,1 пайызга аткарылды. Былтыркы жылдын тийиштүү көрсөткүчүнө салыштырмалуу жыйымдар 29,6 пайызга өстү.
ЕАЭБге мүчө мамлекеттерден Кыргыз Республикасынын аймагына ташылып келинген товарларга КНСнын түшүүсү отчёттук мезгилде 9 млрд 563,5 млн сомду түздү. Пландык көрсөткүч 89 пайызга аткарылды же 1 млрд 187,2 млн сом чогултулбай калды. Болжолдуу көрсөткүчтүн аткарылбай калуусунун негизги себеби – ЕАЭБ өлкөлөрүнөн импорттун көлөмүнүн азайып кетүүсү (Улуттук статистика комитетинин маалыматтары боюнча, ЕАЭБ өлкөлөрүнөн товарларды импорттоо көлөмү 2016-жылдын январь-сентябрында 1 млрд 70 млн АКШ долларын түзгөн же былтыркы жылдын ушул мезгилине салыштырмалуу 29,3 пайызга азайган).
Сатуудан алынуучу салык боюнча жыйымдар 5 млрд 245,1 млн сомду түздү, пландык көрсөткүч 85,8 пайызга аткарылды. Сатуудан алынуучу салыкты төлөөдөн бошотуу жаатындагы салык мыйзамдарынын өзгөртүлүшү пландык көрсөткүчтүн аткарылбай калуу факторлорунун бири болду. Өткөн жылдын тийиштүү көрсөткүчүнө салыштырмалуу сатуудан алынуучу салыктын түшүүлөрү 881,6 млн сомго же 14,4 пайызга азайды.
Кыргыз Республикасынын аймагында өндүрүлүүчү жана сатылуучу товарларга акциздик салык боюнча түшүүлөр 1 млрд 390,7 млн сомду түздү. Пландык көрсөткүч 101,6 пайызга орундалды. Былтыркы жылдын тийиштүү мезгилине салыштырмалуу акциздик салык жыйымдары негизинен мунайзаттардан салыктын түшүүсү өскөндүгүнүн эсебинен 44,4 пайызга көбөйдү.
ЕАЭБге мүчө мамлекеттерден Кыргыз Республикасынын аймагына ташылып келинген товарларга акциздик салык боюнча иш жүзүндөгү жыйымдар 5 млрд 651 млн сомду түздү. Пландык көрсөткүч 99,6 пайызга аткарылды.
Жер казынасын пайдалангандык үчүн салык 617,2 млн сом суммасында чогултулду же план 107,3 пайызга аткарылды. Өткөн жылдын ушул мезгилине салыштырмалуу түшүүлөр негизинен бонустардын түшүүлөрү азайып кеткендигинин эсебинен 38,6 пайызга азайды.
Отчёттук мезгилде Кумтөр тарабынан дүң кирешеге салык боюнча 4 млрд 422,4 млн сом которулду (план боюнча 3 млрд 575,2 млн сом которулмак). Былтыркы жылдын тийиштүү деңгээлине салыштырмалуу салыктын түшүүсү 9,1 пайызга азайды.
Бул мезгилде мамлекеттик бюджеттин салыктык эмес түшүүлөрү 21 млрд 255,2 млн сомду же планга карата 104,1 пайызды түздү. Өткөн жылдын тийиштүү деңгээлине салыштырмалуу жыйымдар 7 млрд 455,5 млн сомго же 26 пайызга азайды. Төмөндөө, Улуттук банктын пайдасынан жана акы төлөнүүчү кызмат көрсөтүүлөрдөн түшүүлөрдөн тышкары, салыктык эмес кирешелердин дээрлик бардык майда топторунда байкалууда.
Расмий гранттардын түшүүлөрү 5 млрд 815,9 млн сомду түздү, пландык көрсөткүч 72,9 пайызга аткарылды. Былтыркы жылдын тийиштүү деңгээлине салыштырмалуу гранттардын түшүүсү 1 млрд 984,9 млн сомго азайды.
* — Милдеттүү толтуруу керек
← 2016-жылдын 10 айында социалдык чөйрөгө 53,1 млрд сом жумшалды
2016-жылдын 10 айында мамлекеттик бюджеттин аткарылышы (ар бир берене боюнча) →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан